Държавен вестник, бр. 33, 2020 г., стр. 15

БРОЙ  33	
Д Ъ Р Ж А В Е Н  В Е С Т Н И К 	
СТР.  15  
на интелектуална собственост, които са заве-
дени във висшето училище като нематериални 
активи.
Чл. 5. (1) Държавното висше училище може 
да участва в капитала на дружествата по чл. 2 
с парични и с непарични вноски.
(2) Паричната вноска в капитала може да 
е само от собствени средства по чл. 90, ал. 3, 
т. 4 и ал. 9 от Закона за висшето образование. 
Размерът на паричната вноска не може да бъде 
повече от 10 000 лв.
(3) Непаричните вноски в капитала може да 
са само обекти на интелектуална собственост 
на висшето училище, оценени и заведени във 
висшето училище като нематериални активи. 
Оценката на непаричните вноски в капитала 
се извършва по реда на Търговския закон.
Чл. 6. (1) Правата на висшето училище 
в търговските дружества, в които висшето 
училище е съдружник или акционер, се уп-
ражняват от академичния съвет.
(2) В търговските дружества по ал. 1 вис- 
шето училище се представлява в общото съ-
брание на дружеството от лице, определено 
от академичния съвет.
(3) Определеният представител по ал. 2 
докладва на академичния съвет за резултатите 
на дружеството от стопанската реализация 
след всяка приключила финансова година.
Чл. 7. Механизъм за отчисления от пе-
чалбата на търговските дружества по чл. 2 
в полза на висшите училища се определя в 
устава, съответно в дружествения договор, 
при условията и по реда на Търговския закон.
Заключителни разпоредби
§ 1. Постановлението се приема на осно-
вание чл. 21, ал. 1, т. 15 от Закона за висшето 
образование.
§ 2. Министърът на образованието и нау-
ката осъществява контрол по прилагането на 
постановлението.
Министър-председател:  
Бойко Борисов
Главен секретар на Министерския съвет:  
Веселин Даков
2825
ПОСТАНОВЛЕНИЕ № 62 
ОТ 2 АПРИЛ 2020 Г.
за допълнение на Методиката за извършване 
на индивидуална оценка на потребностите от 
подкрепа за хората с увреждания, приета с 
Постановление № 64 на Министерския съвет 
от 2019 г. (ДВ, бр. 27 от 2019 г.)
МИНИСТЕРСКИЯТ СЪВЕТ
П О С Т А Н О В И :
§ 1. Наименованието в раздел „Заключи-
телна разпоредба“ се заменя с „Преходни и 
заключителни разпоредби“ и в него се правят 
следните изменения и допълнения:
1. Досегашният параграф единствен става 
§ 1.
2. Създава се § 2:
„§ 2. (1) За времето на обявено извънредно 
положение по чл. 84, т. 12 от Конституцията 
на Република България разпоредбата на чл. 3, 
ал. 3, т. 1 не се прилага.
(2) За времето на обявено извънредно 
положение по чл. 84, т. 12 от Конституцията 
на Република България интервюто по чл. 3, 
ал. 3, т. 2 се провежда само по телефон или 
по електронна поща.“
Заключителна разпоредба
§ 2. Постановлението влиза в сила от 
13 март 2020 г. и се прилага до отмяна на 
извънредното положение, обявено с Решение 
на Народното събрание от 13 март 2020 г. 
(ДВ, бр. 22 от 2020 г.).
Министър-председател: 
Бойко Борисов
Главен секретар на Министерския съвет:  
Веселин Даков
2826
ПОСТАНОВЛЕНИЕ № 63 
ОТ 2 АПРИЛ 2020 Г.
за допълнение на Правилника за прилагане 
на Закона за хората с увреждания, приет с 
Постановление № 65 на Министерския съвет 
от 2019 г. (ДВ, бр. 27 от 2019 г.)
МИНИСТЕРСКИЯТ СЪВЕТ
П О С Т А Н О В И :
§ 1. В преходните и заключителните раз-
поредби се създава § 3а:
„§ 3а. (1) За времето на обявено извънредно 
положение по чл. 84,  т. 12 от Конституция-
та на Република България разпоредбата на 
чл. 15, ал. 3,  т. 1 не се прилага.
(2) За времето на обявено извънредно 
положение по чл. 84, т. 12 от Конституцията 
на Република България интервюто по чл. 15, 
ал. 3, т. 2 се провежда само по телефон или 
по електронна поща.“
Заключителна разпоредба
§ 2. Постановлението влиза в сила от 
13 март 2020 г. и се прилага до отмяна на 
извънредното положение.
Министър-председател: 
Бойко Борисов
Главен секретар на Министерския съвет:  
Веселин Даков
2827